./data/stoa0058/stoa025/stoa0058.stoa025.perseus-lat1.xml
Boethius
Cuius haec de trinitatis unitate sententia est  Pater, inquiunt, deus filius deus spiritus sanctus deus  Igitur pater filius spiritus sanctus unus non tres dii            Cuius coniunctionis ratio est indifferentia  Eos enim differentia comitatur qui uel augent uel minuunt, ut Arriani qui gradibus meritorum trinitatem uariantes distrahunt atque in pluralitatem diducunt  Principium enim pluralitatis alteritas est; praeter altentatem           enim nec pluralitas quid sit intellegi potest  Trium namque rerum uel quotlibet tum genere tum specie tum numero diuersitas constat; quotiens enim idem dicitur, totiens diuersum etiam praedicatum Idem uero dicitur tribus modis: aut genere ut idem homo           quod equus, quia his idem genus ut animal; uel specie ut idem Cato quod Cicero, quia, eadem species ut homo; uel numero ut Tullius et Cicero, quia unus est numero  Quare diuersum etiam uel genere uel specie uel numero dicitur  Sed numero differentiam           accidentium uarietas facit  Nam tres homines neque genere neque specie sed suis acci de litibus distant; nam uel si animo cuncta ab bis accidentia separemus, tamen locus cunctis diuersus est quem unum fingere nullo modo possumus; duo enim corpora unum locum           non obtinebunt, qui est accidens  Atque ideo sunt numero plures, quoniam accidentibus plures fiunt